b'\n_START_ARTICLE_\nJ\xc3\xb6rgen Salo\n_START_PARAGRAPH_\nJ\xc3\xb6rgen Salo (s. 14. tammikuuta 1966) on aktiiviuransa p\xc3\xa4\xc3\xa4tt\xc3\xa4nyt suomalainen kest\xc3\xa4vyys- ja estejuoksija sek\xc3\xa4 maastojuoksija.  Salo oli Suomen paras 3\xc2\xa0000 metrin estejuoksija 1980- ja 1990-lukujen vaihteessa._NEWLINE_Salo voitti 3\xc2\xa0000 metrin esteiden Suomen mestaruuden nelj\xc3\xa4 kertaa per\xc3\xa4kk\xc3\xa4in vuosina 1988, 1989, 1990 ja 1991. Vuonna 1991 h\xc3\xa4n voitti my\xc3\xb6s maastojuoksun lyhyen matkan Suomen mestaruuden. _NEWLINE_Salo juoksi este-enn\xc3\xa4tyksens\xc3\xa4 8.23,25 Helsingiss\xc3\xa4 27. kes\xc3\xa4kuuta 1991. Ajallaan Salo on matkan kaikkien aikojen kahdeksanneksi nopein suomalainen.'